NETFLIX-DOKUMENTTISARJA
Sambian syrjäseudulla -
joen lauman emoilla on käynnissä epätoivoinen etsintä.
Viime yönä tunkeilevat vaeltavat urokset hyökkäsivät naaraiden kimppuun,
ja pikku Minnie pakeni vanhempien pentujen kanssa.
Nyt ne ovat kadonneet.
Minnien emolla on syvä haava olkapäässä,
mutta se murehtii sitä, onko Minnie turvassa vai ei.
Pennut pitävät matalaa profiilia.
Ne ovat yksin erittäin haavoittuvaisia.
Ja voimakas hyeena suuntaa niitä kohti.
Minnie on muita alttiimpi vaaralle.
Se on muita vähemmän itsevarma -
eikä se pärjäisi tätä vaarallista vihollista vastaan.
Mutta apu on täällä.
Minnie on turvassa toistaiseksi.
Mutta jossain vaiheessa nuorten on itsenäistyttävä,
kerättävä rohkeutensa -
ja opittava taidot, joita ne tarvitsevat kasvaakseen aikuisiksi.
Se aika on koittanut Minnielle.
ITSENÄISTYMINEN
Brittiläisessä Kolumbiassa, Kanadan luoteisrannikolla, on kesä.
KANADA KHUTZEYMATEEN
Jyrkkien vuonojen keskelle piilotettu -
rikas luonto on turvapaikka yhdelle Maapallon suurimmista karhuista,
mahtavalle harmaakarhulle.
Tämä on kiireistä aikaa yksivuotiaalle Sprucelle ja sen emolle.
Ne lähtivät pesästään kaksi kuukautta sitten.
Teinin on opittava etsimään ruokaa ennen seuraavia talviunia.
Mutta Spruce ei ole tottunut kovaan työhön.
Se saa yhä täydennystä rasvaisesta maidosta.
Tänään asiaan tulee muutos.
Sen emon täytyy valmistella sitä tulevaa yksineloa varten.
Tähän asti eniten tarjolla on ollut nuokkusaraa.
Mutta Spruce ei pidä kasviksista.
Ja rouskuttelu väsyttää pientä karhua.
Ehkä on aika ottaa pienet torkut.
Tämä ei ole lupaava alku matkalle itsenäisyyteen.
Päiväunien virkistämänä -
sen emo johdattaa sen rannalle etsimään jotain maukkaampaa.
Ensi silmäyksellä paikka ei näytä lupaavalta.
Mutta emo jahtaakin haudattua aarretta.
Muut nälkäiset karhut ovat jo aloittaneet.
Ne kaivavat simpukoita,
pieniä nilviäisiä, jotka ovat runsaita välipaloja.
Toivottavasti Spruce osoittaa enemmän innostusta tähän haasteeseen.
Mutta ongelmia on tulossa.
Suuri uros.
On parittelukausi,
ja se voisi tappaa pennun paritellakseen naaraan kanssa.
Tämä kiihkeästi suojeleva emo ryhtyy toimiin.
Se on rohkea veto.
Uros voisi helposti voittaa emon.
Yksi uhka on kadonnut.
Mutta nyt pikku Spruce on aivan yksin.
Se lähtee rannalta vastakkaiseen suuntaan kuin emonsa.
Se saattaa joutua katumaan päätöstään.
SAMBIA LUANGWA
Keski-Afrikassa -
jälleen koossa oleva lauma pitää taukoa päivän kuumuudessa.
Mutta kymmenkuukautisella Minniellä on vaikeuksia.
Se ei ole tarpeeksi itsevarma saadakseen osaansa saaliista,
kun muu perhe kiirehtii syömään.
Sen on oltava raivokas ja taisteltava osastaan.
Nyt se nääntyy nälkään ja sillä on tuskin energiaa liikkumiseen.
Sen on syötävä tänään.
Minnien emo on lauman paras saalistaja, ja emo on päättänyt napata saaliin.
Sen tyttären selviytyminen riippuu siitä.
Vesiantilooppi sopisi täydellisesti.
Se onnistui.
Se peittää jälkensä ja raahaa saaliin -
syrjäisempään paikkaan.
Se ei halua toisen eläimen löytävän sitä, ennen kuin se noutaa Minnien.
Korppikotkat kiertelevät jo.
Lauman on oltava nopea.
Vanhemmat pennut saapuvat ensin.
Jos Minnie aikoo syödä, sen on puolustettava itseään.
Minnie saapuu viimeisenä, eikä sille ole tilaa.
Kaikkia muita kiinnostaa enemmän oma vatsa.
Mutta tällä kertaa Minnie on päättäväinen.
Se työntyy aukkojen läpi saadakseen parhaan paikan.
Sen sisko toruu sitä.
Mutta Minnie ei suostu siirtymään.
Se on vihdoin oppinut pitämään puolensa.
Mutta Minnien haaste ei ole ohi,
jos se aikoo lauman voimakkaaksi jäseneksi.
Jotkut nuoret eläimet ovat vastahakoisia itsenäistymään,
kun taas toiset eivät malta odottaa sitä.
YHDYSVALLAT ETELÄ-CAROLINA
Atlantin valtamerellä -
nuori pullonokkadelfiini Kai nauttii elämästä parvessa.
Joukko on sosiaalinen, ja Kai haluaa innokkaasti osaksi jengiä.
Tällä kaksivuotiaalla on vielä opittavaa ennen kuin se on valmis jättämään emonsa.
Kai ja emo ovat tulleet Etelä-Carolinan puroihin ja salmiin.
Ne ovat täynnä kaloja, jotka siirtyvät mereen kutemaan.
Kai on napannut kalaa avomerellä,
mutta tässä sameassa, matalassa joensuussa -
parven on käytettävä vaarallista tekniikkaa.
Ne saalistavat maalla.
Sen emo näyttää mallia.
Se luo toisen delfiinin kanssa aallon,
joka on tarpeeksi suuri työntämään kalat penkalle, josta ne on helppo napata.
Sitten se jättäytyy tahallaan rannalle napatakseen kalat,
ennen kuin se liukuu takaisin alas.
Siinä on suuri riski jäädä maalle jumiin.
Kain emo on asiantuntija.
Mutta nyt on Kain vuoro.
Emo asettaa Kain keskelle auttaakseen sitä mahdollisimman paljon.
Emo nappasi kalan.
Mutta Kai ei ole noussut tarpeeksi pitkälle ja jää ilman.
Tällä kertaa sen pitää mennä ylemmäs.
Nyt se on mennyt liian pitkälle.
Liukas muta pelastaa sen.
Toinen epäonnistuminen voisi olla tappava.
Mutta sen on jatkettava yrittämistä.
Länsi-Kanadassa -
teini-ikäinen Spruce on lähtenyt rannalta, jossa se viimeksi näki emonsa.
Ja nyt se on eksynyt.
Sen pitäisi yrittää löytää emo.
Mutta kävely on väsyttävää.
Eikä Spruce voi vastustaa toisia nokosia.
Emolla ei ole aikaa lepäillä.
Se on tietoinen pentunsa kohtaamista vaaroista.
Ja vihdoinkin -
emo huomaa Sprucen.
Emo ei luovuta opettaessaan Sprucea kaivamaan simpukoita.
Onneksi muita häiriötekijöitä ei ole.
Oppitunti alkakoon.
Mutta miksi vaivautua, kun on helpompi viedä emon tähteet?
Sen on alettava tehdä asioita itse.
Mutta Spruce haluaa käyttää oikoteitä.
Joku on ehtinyt ensin ja vienyt rannalle huuhtoutuneet simpukat.
Vain yksi on jäljellä.
Mutta muutaman simpukan haaliminen sieltä täältä ei riitä -
kasvavalle karhulle.
Nälkäinen Spruce ei voi lykätä sitä enää.
Sen on kaivettava.
Lopulta se onnistuu aivan itse.
Se on näyttänyt emolleen, että se pärjää.
Se on jo iso karhu.
No, melkein.
Sambiassa, Luangwan laaksossa Minnie on paljon paremmassa kunnossa.
Nyt kun se on syönyt hyvin, se on täynnä energiaa.
Ja se tunne on tarttuva.
Perhe on palannut joelle.
Se on niiden suosikkipaikka.
Juotavaa riittää, ja paikalta on hyvät näkymät reviirille.
Mutta kaikki eivät ilahdu niiden tulosta.
Luangwa-joki -
on maailman tiheimmän virtahepokannan koti.
Ja nämä urokset alkavat hermostua.
Ne eivät halua kenenkään lähestyvän.
Lauma on varovainen.
Mutta niiden pienimmän pennun pitää oppia, milloin taistella ja milloin paeta.
Minnie päättää asettua virtahepojen ja lauman välille.
Sitä ei enää määräillä.
Mutta tämä virtahepo onkin erilainen kuin muut.
Se esittelee teräviä kulmahampaita.
Se on aggressiivinen uhkaus.
Minnie huomaa varoituksen ensimmäisenä.
Toiset seuraavat perässä.
Se opettelee selviämään elämän vaikeuksista.
Se kehittää itseluottamusta, jota se tarvitsee selviytyäkseen.
Ja kun tukena on tiivis perhe,
Minnien tulevaisuus näyttää valoisalta.
Etelä-Carolinan joensuulla -
Kai-delfiini opettelee vaarallista kalastustapaa.
Ja sen on opittava tekniikka tai vaarannettava oma turvallisuutensa.
Kain parvi liikkuu 1,6 kilometrin matkan uuteen paikkaan.
Rannalla on jo kiireisiä uusia kalastajia.
Ja Kai haluaa liittyä niiden joukkoon.
Emo tarkistaa, että laskeutumispaikka on tyhjä.
Sitten mennään.
Kaista on vaikeaa saada ajoitus oikein.
Mutta sen emo tietää, että on odotettava,
jotta voittaa päävoiton.
Kai haluaa yrittää uudelleen.
Tällä kerralla se odottaa.
Sen ensimmäinen saalis.
Se on oppinut tämän taidon emon opissa.
Ja nyt sitä ei voi pysäyttää.
Kaikki onnistuvat.
Kai on oppinut saalistamaan maalla -
ja todistanut kykynsä emolleen.
Luonnon eläinlapset joutuvat oppimaan taitoja nopeasti heti synnyttyään.
Lähtökohdat eivät ole suotuisat.
Vaara piileksii joka kulman takana.
Mutta useimpien ei tarvitse taistella yksin.
Omistautuneet vanhemmat tekevät kaikkensa, jotta poikanen selviytyy.
Ne valmistelevat poikasiaan parhaansa mukaan tulevia koitoksia varten.
Ja jos nämä eläinlapset oppivat opetetut taidot,
oppivat pitämään puolensa -
ja puolustamaan itseään,
niillä on parhaat mahdollisuudet selvitä aikuisiksi.
Ja jonain päivänä ne voivat perustaa oman perheen.
Tekstitys: Eveliina Paranko